Chuck Grassley

Charles Ernest Grassley (lahir 17 September 1933) ialah seorang ahli politik Amerika Syarikat berkhidmat sebagai Presiden Pro Tempore Senat Amerika Syarikat. Beliau merupakan senator kanan Amerika Syarikat dari Iowa. Beliau berkhidmat selama tujuh penggal dalam Senat sejak pertama kali dipilih pada tahun 1980.

Dilahirkan di New Hartford, Iowa, Grassley dibesarkan di sebuah ladang.,Ancestors of Charles Ernest Grassley . rootsweb.com. Beliau lulus dari sekolah menengah bandar. Di Maktab Perguruan Negeri Iowa (kini University of Northern Iowa), beliau memperoleh ijazah B.A. pada tahun 1955 dan M.A. dalam sains politik pada tahun 1956. Beliau berusaha memperoleh ijazah Ph.D. dalam sains politik di University of Iowa, tetapi akhirnya tidak menyelesaikan pengajiannya. Dari tahun 1967 hingga 1968, Grassley mengajar di Charles City College.

Seorang anggota Parti Republikan, Grassley berkhidmat selama lapan penggal di dewan perwakilan Iowa (1959–1975) dan tiga penggal di Dewan Perwakilan Amerika Syarikat (1975–1981). Beliau telah menjalani tiga tugas sebagai Pengerusi Jawatankuasa Kewangan Senat dalam tempoh majoriti Senat Republikan. Apabila penggal Senator Orrin Hatch berakhir pada 3 Januari 2019, Grassley menjadi senator Republikan paling kanan di Senat. Beliau dipilih sebagai presiden pro tempore Senat untuk Kongres Amerika Syarikat ke-116. Beliau menjawat jawatan itu sehingga 20 Januari 2021 apabila Senat A.S. dikuasai majoriti parti Demokrat). Beliau kemudiannya menjadi presiden pro tempore emeritus.

Grassley berkahwin dengan Barbara Ann Speicher pada 22 Ogos 1954. Mereka mempunyai lima anak iaitu Lee, Wendy, Robin, Michele, dan Jay. Cucu lelakinya Pat Grassley ialah ahli Dewan Perwakilan Iowa. Pada 17 November 2020, Grassley mendedahkan bahawa beliau disahkan positif COVID-19.

 Rujukan 

 Bacaan lanjut 
 Eve Fairbanks, "Earnest Goes to Washington", The New Republic, 10 September 2007

 Pautan luar 


 Senator Chuck Grassley
 Chuck Grassley

Kategori:Kelahiran 1933
Kategori:Orang hidup
Kategori:Ahli politik Amerika Syarikat
Kategori:Senator Amerika Syarikat